PATVIRTINTA

Lietuvos specialiosios kūrybos draugijos „Guboja“ pirmininko

2019 m. birželio 3 d. įsakymu Nr. V-04

**DĖL „PERLIUKŲ AKADEMIJA“ PALANGOJE DALYVIŲ ATRANKOS TVARKOS 2019 M.**

1. „PERLIUKŲ AKADEMIJA“ Palangojedalyvių atrankos tvarka 2019 m. parengta vadovaujantis sutartimi su Neįgaliųjų reikalų departamentu prie SADM dėl Neįgaliųjų asociacijų veiklos rėmimo 2019 metais projekto vykdymo.

2. „PERLIUKŲ AKADEMIJA“, kuri organizuojama liepos 5-11 d. Palangoje, yra respublikinio jaunų neįgaliųjų muzikos atlikėjų konkurso-festivalio „Perliukai“ (organizuojamas nuo 2004 metų) tęsinys ir inovacija, kuria siekiama padėti gabiems muzikai neįgaliems vaikams ir jaunimui tobulinti muzikinius gabumus, sudaryti sąlygas koncertinei praktikai, lygaverčiam dalyvavimui tarptautiniame „M. K. Čiurlionio“ festivalyje Palangoje.

3. „PERLIUKŲ AKADEMIJA“ finansuojama Neįgaliųjų reikalų departamento prie SADM, Lietuvos kultūros tarybos bei dalyvių įnašais. „PERLIUKŲ AKADEMIJA“ partneris – VšĮ ,,Klasika LT”.

4. Už dalyvavimą (maitinimas, nakvynė, koncertinė, kita veikla) „PERLIUKŲ AKADEMIJA“ neįgalieji muzikantai (prioritetas – 10-30 metų, su sunkia ar vidutinio lygio negalia) ir juos lydintys asmenys moka dalyvio įnašą – 1 asmuo/60 Eur. Ypač gabūs muzikai neįgalieji (studijuojantys muzikinio profilio aukštosiose mokyklose ar konservatorijose) nuo dalyvio mokesčio atleidžiami.

5. Palangoje ir jos apylinkėse gyvenantiems neįgaliesiems, juos lydintiems asmenims, kuriems nereikalingas maitinimas ir nakvynė, atskiru šalių sutarimu gali dalyvauti „PERLIUKŲ AKADEMIJA“ veikloje be dalyvio mokesčio apmokėjimo (nemokamai).

6. Dalyvių atranką į „PERLIUKŲ AKADEMIJĄ“ Palangoje birželio 3-17 d. vykdo projekto vadovė V. Vitaitė kartu su lektorėmis R. Janutėnaite ir V. Brūzgiene (Vilnius).

7. Dėl dalyvavimo „PERLIUKŲ AKADEMIJA“ galima kreiptis mob. tel. 869843850, el. paštu: viktorija@guboja.lt.

8. Numatoma į „PERLIUKŲ AKADEMIJĄ“ priimti ne mažiau kaip 8 neįgaliųjų respublikinio jaunų neįgaliųjų muzikos atlikėjų konkurso-festivalio „Perliukai“ laureatus bei 8 juos lydinčius asmenis. Prioritetas teikiamas konkurso-festivalio „Perliukai“ laureatams (10-35 metų, su sunkia ar vidutinio lygio negalia), besidomintiems klasikine muzika, norintiems lygiaverčiais pagrindais įsilieti tarptautinio „M. K. Čiurlionio“ festivalio programą.